Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 68/2002. (VIII. 15.) FVM rendelethez
Paragraph Index: 277

b) Különleges elõírások új halgazdaságokra vagy olyan újrakezdõ gazdaságokra, amelyek tevékenységüket mentes övezetbõl vagy nem-mentes övezet mentes halgazdaságából származó hallal, petével vagy szaporítóanyaggal kezdik. Ezek a gazdaságok mentes státuszt akkor kapnak a mintavételezési eljárás nélkül, ha vízforrásuk forrás, fúrt kút vagy bányató, amelyet más vízforrástól természetes akadály választ el, a vízvezeték tulajdonukban van, vagy állategészségügyi ellenõrzés alatt áll, a halgazdaságba más vízterületrõl nem juthatnak be halak, és szükséges esetben az állategészségügyi hatóság védõkörzetet állapított meg. Az ilyen halgazdaságokban nem érvényesek az A és B modellben leírt mintavételi eljárások.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes